**26/3/2020**

Nastavna jedinica: **I'm naugty,but cute (Ja sam nestašan, ali sladak)**

Draga djeco, nastavljamo s pridjevima i opisivanjem kroz novu lekciju ***I'm naughty, but cute*** koja se nalazi na stranici 64, 65 udžbenika. Kroz ovu lekciju uglavnom ponavljamo riječi i jezične strukture koje ste do sada već trebali usvojiti:

* **Pridjevi za opisivanje unutarnjih osobina, kakva je netko osoba**
* **Izražavanje pripadnosti (WHOSE? – Čiji, čija, čije)**
* **Dani u tjednu**
* **Present Simple (glagola biti i ostalih glagola)**

Pročitajte dva kratka teksta na stranici **64** u kojima dva dječaka, Tim i Rob govore o sebi, o svojoj omiljenoj igrački (FAVOURITE TOY), igri (FAVOURITE GAME), životinji (FAVOURITE ANIMAL), hrani (FAVOURITE FOOD), omiljenom mjestu (FAVOURITE PLACE), omiljenom junaku (FAVOURITE HERO), odjeći (FAVOURITE CLOTHES). U bilježnice stavite naslov i prepišite uokvireni sadržaj

**I'm naughty, but cute**

**SHY** *(ʃai)* – stidljiv, ʃ=š

**QUIET** *(kwaiət)* – tih, miran

**DIRTY** *(dəː(r)ti)* – prljav

1. **Answer the questions. /Odgovori na pitanja**
2. **What's your favourite toy?**
3. **What's your favourite animal?**
4. **What's your favourite food?**
5. **What's your favourite place?**
6. **What's your favourite clothes?**

Nakon što ste prepisali uokvireni sadržaj, odgovorite na postavljena pitanja. Svaki vaš odgovor treba izgledati ovako: **My favourite\_\_\_\_\_\_\_\_\_\_\_\_ is\_\_\_\_\_\_\_\_\_\_\_\_\_\_\_\_\_\_\_\_.**

Pogledajte 4 pitanja ispod teksta. Za svako pitanje imate ponuđena 2 odgovora (a ili b). **Zaokružite točan odgovor.** Obratite pozornost na 3. I 4. Pitanje koje počinje s upitnom riječi WHOSE. Pogledajte odgovore (Tim's/Rob's) Podsjećamo se da se pripadnost u engleskom jeziku izražava tako da na imenicu dodamo **'s**. A ako imenica već završava na s onda dodajemo samo **'** (Lana**'s** book – Lanina knjiga; Thomas**'** book – Thomasova knjiga; My friends**'** book – knjiga mojih prijatelja).

Zadatak 4 na stranici 65 je slušni i nećemo ga raditi ali idemo jednom glasno pročitati nazive za dane u tjednu: MONDAY *(mandei)*, TUESDAY *(tjuːzdei)*, WEDNESDAY *(wenzdei)*, THURSDAY *(*θ*əː(r)zdei)*, FRIDAY *(fraidei)*, SATURDAY *(satə(r)dei)*, SUNDAY *(sandei).*

U 5. zadatku trebate **pročitati i ispraviti pogrješke u 8 rečenica**. Riječi koje su napisane crnim (boldiranim) slovima nisu ispravne. Trebate na crte upisati ispravnu riječ. Razmislite najprije zašto riječ nije ispravna? Kroz ovaj zadatak ponavljamo Present Simple glagola biti a također i pravila za Present Simple kod ostalih glagola. Poslat ću rješenja u ponedjeljak.

GOOD LUCK, YOUR TEACHER